Тим за дрвја

**Тим за дрвја** (стилизирано како **#TEAMTREES** ) е еден вид иницијатива за собирање средства кои би се намениле за засадување дрвја.  Со оваа иницијатива се собрале 20 милиони американски долари пред почетокот на 2020 година за да засадат 20 милиони дрвја. Иницијативата била иницирана од американските јутјубери MrBeast и Mark Rober, а најмногу била поддржана од ЈуТјуберс (YouTubers). Сите донации отишле во Фондацијата „Ден на Арбор“  (Arbor Day), организација за садење дрвја која ветила дека ќе засади по едно дрво за секој дониран американски долар. Фондацијата „Ден на Арбор“ започнала со садење во јануари 2020 година, со планови да заврши „не подоцна од декември 2022 година“. Се проценило дека 23 милиони дрвја би зафатиле 210 квадратни километри    земјиште, кое би апсорбирало околу 1,6 милиони тони јаглерод и би отстранувало 116 илјади тони загадувачи од атмосферата.

## Позадина
Идејата **Тим за дрвја** започнала на 24 мај 2019 година, кога еден обожавател му предложил на Џими Доналдсон (Reddit) MrBeast ) да засади 20 милиони дрвја за да го прослави достигнувањето на 20 милиони претплатници на YouTube. Идејата се проширила низ YouTube, Reddit и Twitter, главно во форма на меми. Идејата можеби била поврзана и со шумските пожари во амазонските шуми во 2019 година . Американскиот Јутјубер, инженер и пронаоѓач Марк Робер директно соработувал со Доналдсон за да го започне собирањето средства. На 25 октомври 2019 година, Доналдсон поставил видео на YouTube во кое го објаснува неговиот план, при што го освоил првото место во тренд на страницата на YouTube и предизвикал бројни Јутјубери да се приклучат на движењето.

Дрвјата со оваа иницијатива се решило да бидат засадени „во различни шуми на јавни и приватни површини во области со голема потреба“ почнувајќи од јануари 2020 година. Целта била тие да бидат засадени „најдоцна до декември 2022 година“. 
Почнувајќи од 5 септември 2024 година, проектот собрал над 24.779.606 американски долари, надминувајќи ја целта на собирањето средства да засадат 20 милиони дрвја. Како што се очекувало, засадени биле повеќе од 20 милиони дрвја.

## Одговори
Многу Јутјубери создадале содржина за да профитираат од растечкиот тренд на **Тим за дрвја**;  и покрај тоа што Фондацијата „Ден на Арбор“ допрела до само неколку стотици создавачи, **Тим за дрвја**  бил прикажан во преку 80.000 видеа од над 4200 глобални создавачи. На Инстаграм и Твитер над 556.001 објави собрале повеќе од 4,6 милијарди прегледи.

Дисковери канал (Discovery Channel) направил документарен филм наречен *#TeamTrees* за кампањата што се емитувала на 3 декември 2019 година, заедно со донација од 100.203 американски долари уште следниот ден.

Еике Лиделинг, раководител на одделот за хортикултурни науки на Универзитетот во Бон, изјавил: „Излегува дека многу од овие садници, ако не го правите тоа добро или ако луѓето го прават тоа без грижа за тие дрвја,  сите тие брзо умираат. Понекогаш веројатно е подобра идеја да се засадат помалку дрвја и навистина да се грижиме за нив.“ Дени Кон, директорот за односи со јавноста за Фондацијата Арбор Ден, се осврнал на овие грижи, наведувајќи дека „од сите партнери кои работат со организацијата се бара да имаат планови за да им помогнат на нивните дрвја да напредуваат“.

## Проекти за садење
Локациите за садење тимски дрвја вклучиле:

## Тим за мориња
На 29 октомври 2021 година, MrBeast и Mark Rober повторно се здружиле за да го лансираат **Тим за мориња**, наследник на проектот кој имашл за цел да помогне во чистењето на морските отпадоци . Како и со кампањата **Тим за дрвја**, многу инфлуенсери исто така се приклучиле во ширењето на пораката за да помогнат проектот да биде успешен. Додека проектот делувал  меѓународно, MrBeast и Mark Rober отпатувале во Доминиканската Република за да помогнат во расчистувањето и решавањето на проблемите со собирањето ѓубре во неразвиените и недоволно опслужените области.

## Поврзано

* Тимски мориња
* Цунами од милијарда дрвја

## Наводи

## Надворешни врски

* 

Категорија:Климатски промени